स्टूडेंट की ट्रेन की फेट से मौत घर वालों को सुबह पता चला
सुच्चीपिंड-अलावलपुर रेलवे लाइन के पास सैर कर रहे 19 साल के गुरदीप को ट्रेन की फेट लगने से मौत हो गई। हादसे का पता सोमवार सुबह साढ़े आठ बजे लगा।
लम्मा पिंड चौक के साथ लगते मुबारक पुर शेखे के गुरदेव राज ने बताया- वह दुबई में 18 साल कारपेंटर का काम करने के बाद 3 महीने पहले ही लौटा है। उनके दो बेटे सुनील (23), गुरदीप और दो बेटियां रमना देवी और मंजीत कौर हैं। छोटा बेटा गुरदीप एक साल से रेरू पिंड के पास वेल्डिंग का कोर्स कर रहा था। रविवार रात सात बजे बेटा गुरदीप खाना खाकर सैर के लिए निकल गया। उसे शेखे पिंड में रेलवे की डबल लाइन को क्राॅस कर शहर जाना होता है। रात तक गुरदीप लौटा नहीं। उसका मोबाइल फोन भी बंद था।
सुबह साढ़े 8 बजे जीआरपी पुलिस के हैड कांस्टेबल राम लुभाया ने फोन पर बेटे के साथ हुए हादसे बाते बताया। ट्रेन की फेंट लगने से बेटा गुरदीप पटरियों से दूर जाकर गिरा था। सिर में लगी चोट से उसकी मौत हो गई।
गुरदेव रात का खाना खाकर निकला था सैर पर
hin_Deva hin_Deva hin_Deva hin_Deva hin_Deva